pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คลินิกชุมชนอบอุ่น 124 แห่ง ร่วมกระจาย ATK ให้กลุ่มเสี่ยงใน กทม. ทั้งประเทศรับแล้วกว่า 2 แสนชุด
วันพุธที่ 22 กันยายน 2564
คลินิกชุมชนอบอุ่น 124 แห่ง ร่วมกระจาย ATK ให้กลุ่มเสี่ยงใน กทม. ทั้งประเทศรับแล้วกว่า 2 แสนชุด
สปสช.เผยสัปดาห์หน้าจัดสรรชุดตรวจ ATK ไปตามชุมชนต่างๆ ผ่านศูนย์บริการสาธารณสุขของ กทม.กว่า 420,000 ชุด และจะจัดสรรผ่าน 124 คลินิกชุมชนอบอุ่นอีก 151,300 ชุด เพิ่มจุดกระจาย ATK ประชาชนกลุ่มเสี่ยงรับ ATK ไปแล้ว 205,582 ชุด 102,791 คน
นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช.) เปิดเผยความคืบหน้าการกระจายชุดตรวจ antigen test kit (ATK) แบบ Self-test สําหรับแจกให้ประชาชนไปตรวจโควิดเองที่บ้าน ซึ่งเริ่มแจกตั้งแต่วันที่ 16 ก.ย. 2564 ที่ผ่านมา โดยในส่วนของ กทม.นั้น สัปดาห์หน้าชุดตรวจ ATK ที่ผ่านการตรวจรับรองแล้วจะส่งถึงพื้นที่ กทม.ในส่วนของการกระจายผ่านศูนย์บริการสาธารณสุข ของกทม. เพื่อให้ผู้นําชุมชนและอาสาสมัครสาธารณสุข (อสส.) นําไปแจกแก่กลุ่มเสี่ยง รวมทั้งเปิดให้ไปรับได้ที่ร้านยาที่เข้าร่วมโครงการกับ สปสช. และคลินิกชุมชนอบอุ่น โดยต้องลงทะเบียนและทําแบบประเมินความเสี่ยงผ่านแอปพลิเคชันเป๋าตังก่อน ซึ่งจะได้รับคนละ 2 ชุด
นพ.จเด็จ กล่าวว่า แผนการกระจาย ATK ของ กทม.นั้น จะได้รับจัดสรรรวมกว่า 2 แสนชิ้น โดย กทม.จะกระจายไปใน 7 กลุ่มคือ 1.ตลาด กลุ่มเป้าหมาย 203,459 คน จัดสรรคนละ 2 ชุด รวม 410,000 ชุด 2.กลุ่มขนส่งสาธารณะ กลุ่มเป้าหมาย 221,007 คน จัดสรร 440,000 ชุด 3.ร้านเสริมสวย จํานวนกลุ่มเป้าหมาย 8,905 คน จัดสรร 20,000 ชุด 4.ร้านนวด สปา จํานวนกลุ่มเป้าหมาย 26,145 คน จัดสรร 56,000 ชุด 5.กลุ่มครูอาจารย์ในกทม. จํานวน 148,667 คน จัดสรร 300,000 ชุด 6.ชุมชนต่างๆ จํานวนกลุ่มเป้าหมาย 2,056,912 คน จัดสรรให้ 420,000 ชุด และ 7.พื้นที่อื่นๆ กลุ่มเป้าหมาย 186,718 คน จัดสรร 380,000 ชุด
นพ.จเด็จ กล่าวว่า ในส่วนของกลุ่มเป้าหมายชุมชนต่างๆ ขณะนี้ สปสช.เตรียมจัดสรร ATK แก่ อสส. ผ่านศูนย์บริการสาธารณสุขทั้ง 69 แห่งจํานวน 420,000 ชุด และมีบางส่วนสํารองไว้ที่ศูนย์บริการสาธารณสุขอีก 73,500 ชุด รวมเป็น 493,500 ชุด ภายในสัปดาห์หน้า และวันที่ 27 ก.ย. 2564 จะจัดสรรแก่คลินิกชุมชนอบอุ่นทั่ว กทม. 124 แห่ง อีกจํานวน 151,300 ชุด ซึ่งจะได้รับชุดตรวจ ATK ในสัปดาห์หน้าสําหรับแจกให้ประชาชนกลุ่มเสี่ยง ในส่วนขอคลินิกชุมชนอบอุ่น 124 แห่งที่เข้ามาเพิ่มนั้น จะมาช่วยแก้ปัญหาในเขตที่หน่วยบริการที่แจก ATK ให้ประชาชนมีน้อย เช่น เขตบึงกุ่ม และเขตมีนบุรี เป็นต้น
ขณะเดียวกัน ในส่วนของภาพรวมของจังหวัดอื่นๆ ทั่วประเทศนั้น ข้อมูลล่าสุดวันนี้ (22 ก.ย.2564) เวลา 15.00 น. ขณะนี้ประชาชนกลุ่มเสี่ยงรับ ATK ไปแล้ว 205,582 ชุด 102,791 คน ในจํานวนนี้เป็นการรับผ่านแอปฯเป๋าตังอีก 102,543 ชุด แจกผ่าน อสม. 248 ชุด ส่วนมากผู้ที่ได้รับชุดตรวจคือกลุ่มที่อยู่ใกล้ชิดผู้ป่วยและอยู่ในพื้นที่เสี่ยง รองลงมาคือกลุ่มที่มีอาการใกล้เคียงกับอาการเริ่มต้นของโควิด-19 ผู้รับ ประชาชนกลุ่มเสี่ยงที่ได้รับชุดตรวจ ATK ไป ตรวจโควิดแล้ว 20,595 คน คิดเป็น 20% ของจํานวนผู้ได้รับชุดตรวจทั้งหมด พบผลตรวจเป็นบวก 144 คน โดย 3 จังหวัดที่พบผู้มีผลบวกมากที่สุดคือ กทม. 84 คน รองลงมาคือภูเก็ต 14 คน และสมุทรปราการ 12 คน
//////////22 กันยายน 2564
รัฐบาลไทย-ข่าวทำเนียบรัฐบาล-​โฆษกรัฐบาลเผยพ.ร.บ.ยาเสพติดให้โทษฯ ปลดพืชกระท่อมออกจากยาเสพติดให้โทษมีผล 24 สิงหาคม นี้ ผู้กระทำผิดกรณีพืชกระท่อมได้ปล่อยตัวทันที 1,038 คน
วันพฤหัสบดีที่ 19 สิงหาคม 2564
​โฆษกรัฐบาลเผยพ.ร.บ.ยาเสพติดให้โทษฯ ปลดพืชกระท่อมออกจากยาเสพติดให้โทษมีผล 24 สิงหาคม นี้ ผู้กระทําผิดกรณีพืชกระท่อมได้ปล่อยตัวทันที 1,038 คน
​โฆษกรัฐบาลเผยพ.ร.บ.ยาเสพติดให้โทษฯ ปลดพืชกระท่อมออกจากยาเสพติดให้โทษมีผล 24 สิงหาคม นี้ ผู้กระทําผิดกรณีพืชกระท่อมได้ปล่อยตัวทันที 1,038 คน
วันนี้ 19 สิงหาคม 2564 นายอนุชา บูรพชัยศรี โฆษกประจําสํานักนายกรัฐมนตรี เผยว่าพระราชบัญญัติยาเสพติดให้โทษ (ฉบับที่ 8) พ.ศ. 2564 ซึ่งจะมีผลวันที่ 24 สิงหาคม 2564 เป็นการปลดพืชกระท่อมออกจากยาเสพติดให้โทษ ทําให้ประชาชนสามารถปลูกและขายได้ รวมทั้งมีการปล่อยผู้กระทําความผิดตามกฏหมายพืชกระท่อมในวันที่ 24 สิงหาคม 2564 จํานวน 1,038 ราย โดยถือว่าไม่เคยกระทําความผิด สําหรับผู้ถูกจับกุมหรือจําเลยในชั้นต่าง ๆ จะได้ดําเนินการตามแนวทางการปฏิบัติของหน่วยงานที่เกี่ยวข้องในการปล่อยตัวผู้กระทําความผิดและผู้ต้องขังคดีความผิดเกี่ยวกับพืชกระท่อมต่อไป
เบื้องต้นภาครัฐจะได้รับประโยชน์เมื่อมีการปลดกระท่อมออกจากยาเสพติดให้โทษ สามารถลดค่าใช้จ่ายทั้งในส่วนของภาครัฐและผู้ต้องหาหรือจําเลย 1,691,287,000 บาท โดยสถาบันวิจัยเพื่อการพัฒนาประเทศ (ทีดีอาร์ไอ) ศึกษาพบว่าค่าใช้จ่ายเฉลี่ยต่อคดีที่เข้าสู่การพิจารณาของศาลเท่ากับ 76,612 บาท ซึ่งคดีข้อหาพืชกระท่อมที่ขึ้นสู่ศาลตั้งแต่ 1 มกราคม 2563 - 30 มิถุนายน 2564 มีอยู่ถึง 22,076 คดี
โฆษกประจําสํานักนายกรัฐมนตรี ยังเปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรมยังกําชับให้สํานักงานคณะกรรมการป้องกันและปราบปรามยาเสพติด (สํานักงาน ป.ป.ส.) เร่งสร้างการรับรู้ให้กับประชาชนทราบถึงข้อกฎหมายว่า ตั้งแต่วันที่ 24 สิงหาคม 2564 ประชาชนสามารถปลูกและบริโภคกระท่อมตามวิถีชาวบ้าน รวมทั้งยังซื้อหรือขายใบกระท่อมโดยไม่ผิดกฎหมาย อย่างไรก็ตาม หากมีการนําไปผสมยาเสพติดอื่นๆ เช่น 4 × 100 เป็นความผิดตามกฎหมาย สําหรับการนําเข้าหรือส่งออกไปต่างประเทศในเชิงอุตสาหกรรมนั้น ต้องขออนุญาตก่อน
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังย้ําถึงการปราบปรามยาเสพติดเป็นวาระสําคัญเร่งด่วน โดยเน้นจับกุม ยึดทรัพย์ ลงโทษทางอาญา เครือข่ายผู้ค้า ควบคู่ไปกับบําบัดโดยนําผู้เสพเข้าสู่กระบวนการรักษาที่เหมาะสม ขณะเดียวกัน ต้องรณรงค์สร้างการรับรู้และภูมิคุ้มกันในกลุ่มเป้าหมายทุกช่วงวัย รวมถึงกลุ่มเสี่ยงที่เป็นแรงงานนอกระบบด้วย” นายอนุชา ฯ กล่าว
รัฐบาลไทย-ข่าวทำเนียบรัฐบาล-ครม.เคาะ! ลดภาษีสรรพสามิตน้ำมันที่ใช้ผลิตไฟฟ้าเหลือศูนย์ ช่วยบรรเทาภาระค่าไฟฟ้าให้ประชาชน 6 เดือน
วันอังคารที่ 8 มีนาคม 2565
ครม.เคาะ! ลดภาษีสรรพสามิตน้ํามันที่ใช้ผลิตไฟฟ้าเหลือศูนย์ ช่วยบรรเทาภาระค่าไฟฟ้าให้ประชาชน 6 เดือน
ครม.เคาะ! ลดภาษีสรรพสามิตน้ํามันที่ใช้ผลิตไฟฟ้าเหลือศูนย์ ช่วยบรรเทาภาระค่าไฟฟ้าให้ประชาชน 6 เดือน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 8 มีนาคม 2565 ว่า ครม.อนุมัติปรับลดอัตราภาษีสรรพสามิตสินค้าน้ํามันดีเซลที่มีปริมาณกํามะถันเกินและไม่เกินร้อยละ 0.005 โดยน้ําหนัก หรือน้ํามันดีเซล บี0 และน้ํามันเตาที่ใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทย (กฟผ.) โดยกําหนดให้จัดเก็บภาษีสรรพสามิตในอัตราศูนย์ มีผลบังคับใช้จนถึงวันที่ 15 กันยายน 2565 เพื่อลดต้นทุนการผลิตไฟฟ้าของ กฟผ.เป็นระยะเวลา 6 เดือน ซึ่งจะเป็นการบรรเทาภาระค่าไฟฟ้าให้กับประชาชนทั่วประเทศ ทั้งนี้ การผลิตกระแสไฟฟ้าของไทยในปัจจุบันกว่าร้อยละ 60 ผลิตจากก๊าซธรรมชาติ (NG) แต่ราคาก๊าซธรรมชาติในตลาดโลกปรับตัวสูงขึ้นอย่างต่อเนื่อง ประกอบกับค่าเงินบาทที่อ่อนค่าลงส่งผลให้ต้นทุนการผลิตกระแสไฟฟ้าเพิ่มขึ้น จึงจําเป็นต้องใช้น้ํามันดีเซล (บี0) และน้ํามันเตามาเป็นเชื้อเพลิงทดแทนก๊าซธรรมชาติ
นางสาวรัชดากล่าวด้วยว่า การปรับลดภาษีสรรพสามิตสินค้าน้ํามันและผลิตภัณฑ์น้ํามันครั้งนี้ จะเป็นประโยชน์อย่างยิ่งในการช่วยลดต้นทุนในการผลิตไฟฟ้า ซึ่งจะส่งผลให้ประชาชนมีภาระค่าไฟฟ้าลดลงประมาณ 1 – 1.50 บาทต่อหน่วย อีกทั้งการผลิตสินค้าอุปโภคบริโภคในภาคอุตสาหกรรมจะมีต้นทุนการผลิตที่ลดลงด้วย เนื่องจากภาระค่าไฟฟ้าที่ลดลง
------------------
รัฐบาลไทย-ข่าวทำเนียบรัฐบาล-รัฐมนตรีเกษตรฯ เปิดคลอง 26 ขวา คลองระบายน้ำสายหลักขอโครงการส่งน้ำและบำรุงรักษาป่าสักใต้ และปล่อยพันธุ์สัตว์น้ำ จำนวน 1,200,000 ตัว
วันพุธที่ 8 ธันวาคม 2564
รัฐมนตรีเกษตรฯ เปิดคลอง 26 ขวา คลองระบายน้ําสายหลักขอโครงการส่งน้ําและบํารุงรักษาป่าสักใต้ และปล่อยพันธุ์สัตว์น้ํา จํานวน 1,200,000 ตัว
รัฐมนตรีเกษตรฯ เปิดคลอง 26 ขวา คลองระบายน้ําสายหลักขอโครงการส่งน้ําและบํารุงรักษาป่าสักใต้ และปล่อยพันธุ์สัตว์น้ํา จํานวน 1,200,000 ตัว เพื่อถวายเป็นพระราชกุศล เนื่องในวันคล้ายวันพระราชสมภพ พระบาทสมเด็จพระบรมชนกาธิเบศ มหาภูมิพลอดุลยเดชมหาราช บรมนาถบพิตร
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานในพิธีเปิดคลอง 26 ขวา ณ หมู่ที่ 8 ต.หนองโรง อ.หนองแค จ.สระบุรี ซึ่งคลองระบายที่ 26 นี้ เป็นคลองระบายน้ําสายหลักของโครงการส่งน้ําและบํารุงรักษาป่าสักใต้ มีระยะทางประมาณ 26.54 กิโลเมตร มีช่วงต้นคลองอยู่ที่ตําบลหนองสรวง อําเภอวิหารแดง จังหวัดสระบุรี และปลายคลองระบายน้ําลงสู่คลองหกที่ตําบลวังจุฬา อําเภอวังน้อย จังหวัดพระนครศรีอยุธยา ทําหน้าที่ส่งน้ําให้พื้นที่การเกษตรกว่า 20,000 ไร่ ในเขตตําบลหนองหมู อําเภอวิหารแดง ตําบลหนองจระเข้ ตําบลหนองโรง อําเภอหนองแค จังหวัดสระบุรี และรวมไปถึงพื้นที่ของตําบลสนับทึบ ตําบลชะแมบ ตําบลวังจุฬา ตําบลข้าวงาม อําเภอวังน้อย จังหวัดพระนครศรีอยุธยา โดยที่ผ่านมา เนื่องจากลําคลองมีสภาพตื้นเขินเป็นอุปสรรคต่อการระบายน้ําในช่วงฤดูน้ําหลาก กระทรวงเกษตรฯ โดยกรมชลประทาน จึงได้ดําเนินการขุดลอกคลองดังกล่าวในปีงบประมาณ 2564 ปัจจุบันดําเนินการขุดลอกแล้วเสร็จ สามารถส่งน้ําให้กับเกษตรกรได้ใช้เพาะปลูกพืชในช่วงฤดูแล้งนี้ได้อย่างเพียงพอ อย่างไรก็ตาม กรมชลประทานได้มีการจัดรอบเวรการใช้น้ํา ซึ่งผ่านมติของคณะกรรมการจัดการชลประทาน (JMC) เพื่อให้การบริหารจัดการน้ําในช่วงฤดูแล้งเป็นไปเพียงพอและอย่างทั่วถึง และได้ประสานความร่วมมือกับเกษตรกรผ่านผู้นําชุมชนในพื้นที่ ให้ร่วมใจกันใช้น้ําอย่างประหยัดด้วย
"วันนี้รู้สึกดีใจที่กระทรวงเกษตรและสหกรณ์เป็นส่วนหนึ่งในการเข้ามาแก้ไขปัญหาให้กับพี่น้องในพื้นที่ สําหรับคลองบางช่วงที่ยังไม่ได้ขุดลอก ได้มอบหมายกรมชลประทานเข้าดําเนินการให้ทันที อีกทั้งกรมชลประทานยังมีแผนดําเนินการในการสร้างประตูน้ํา ซึ่งนอกจากการป้องกันอุทกภัยแล้ว ยังสามารถใช้ประโยชน์ในช่วงฤดูแล้ง ทั้งด้านการอุปโภคบริโภคและด้านการเกษตรด้วย นอกจากนี้ กระทรวงเกษตรฯ ยังพร้อมเข้ามาปรับปรุงถนนลาดยางรอบคันคลอง อีก 4 กิโลเมตรด้วย
และหลังจากนี้ หากเกษตรกรมีอะไรเกี่ยวกับการเกษตรขอให้ประสานงานมาที่หน่วยงานของกระทรวงเกษตรฯ ได้เลย พร้อมรับเรื่องและจะเข้ามาดูแลพี่น้องทุกคน และจะพยายามทําให้เร็วที่สุด เพื่อแก้ไขปัญหาให้พี่น้องเกษตรกรไว้ที่สุด อย่างไรก็ตาม ขอให้พี่น้องเกษตรกรถือว่าข้าราชการของกระทรวงเกษตรฯ เป็นเสมือนคนในครอบครัว มีอะไรสามารถปรึกษาหารือได้ พูดคุยได้ ส่วนข้าราชการก็จะต้องเห็นพี่น้องเกษตรกรเปรียบเสมือนญาติเหมือนกัน ซึ่งจะทําให้การพูดคุยรับฟังปัญหาได้ง่ายขึ้น และสามารถแก้ไขปัญหาต่าง ๆ ให้ผ่านลุล่วงไปได้ด้วยดี" ดร.เฉลิมชัย กล่าว
นอกจากนี้ รัฐมนตรีว่าการกระทรวงเกษตรและสหกรณ์ ได้มอบเงินชดเชยส่วนต่างโครงการประกันรายได้เกษตรกรผู้ปลูกข้าว 2564/65 มอบพันธุ์ปลาให้เกษตรกร เยี่ยมชมนิทรรศการจากหน่วยงานต่าง ๆ และปล่อยพันธุ์สัตว์น้ํา จํานวน 1,200,000 ตัว ประกอบด้วย พันธุ์ปลาตะเพียนขาว ปลาตะเพียนทอง ปลาสวาย 1,000,000 ตัว กุ้งก้ามกราม 200,000 ตัว และยังมีพันธุ์ปลาบึกไซส์ใหญ่ 60 ตัว เพื่อถวายเป็นพระราชกุศล เนื่องในวันคล้ายวันพระราชสมภพ พระบาทสมเด็จพระบรมชนกาธิเบศ มหาภูมิพลอดุลยเดชมหาราช บรมนาถบพิตร
รัฐบาลไทย-ข่าวทำเนียบรัฐบาล-นายกรัฐมนตรี มอบ รอง.ลธน.ม ปฏิบัติหน้าที่โฆษก นร. นำความห่วงใย กระเช้าผลไม้เยี่ยมไข้พระครูบาบุญชุ่ม
วันศุกร์ที่ 19 สิงหาคม 2565
นายกรัฐมนตรี มอบ รอง.ลธน.ม ปฏิบัติหน้าที่โฆษก นร. นําความห่วงใย กระเช้าผลไม้เยี่ยมไข้พระครูบาบุญชุ่ม
นายกรัฐมนตรี มอบ รอง.ลธน.ม ปฏิบัติหน้าที่โฆษก นร. นําความห่วงใย กระเช้าผลไม้เยี่ยมไข้พระครูบาบุญชุ่ม
วันนี้ (18 สิงหาคม 2565) ณ โรงพยาบาลกรุงเทพ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมาย นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เป็นผู้แทนนํากระเช้าผลไม้ เข้าเยี่ยม พระครูบาบุญชุ่ม ญาณสังวโร ซึ่งได้เข้ารักษาตัวในโรงพยาบาลกรุงเทพ ตั้งแต่วันที่ 10 สิงหาคม 2565 ที่ผ่านมา หลังอาพาธจากโรค "มาลาเรีย" ขึ้นสมอง เนื่องจากแสดงอาการแปลกๆหลังออกจากปฏิบัติธรรมในถ้ํา "นายกรัฐมนตรีฝากความห่วงใยขอให้ ครูบาบุญชุ่มฯ มีสุขภาพร่างกาย สมบูรณ์ แข็งแรง เป็นขวัญกําลังใจของเหล่าพุทธศาสนิกชน และเป็นกําลังหลักของพระพุทธศาสนาตลอดไป" นายอนุชากล่าว
รัฐบาลไทย-ข่าวทำเนียบรัฐบาล-กรมการขนส่งทางบก เตือนระวัง 4 จุดบอดของรถบรรทุกหรือรถขนาดใหญ่ อันตรายที่ผู้ขับขี่รถจักรยานยนต์ควรหลีกเลี่ยง
วันเสาร์ที่ 1 มกราคม 2565
กรมการขนส่งทางบก เตือนระวัง 4 จุดบอดของรถบรรทุกหรือรถขนาดใหญ่ อันตรายที่ผู้ขับขี่รถจักรยานยนต์ควรหลีกเลี่ยง
กรมการขนส่งทางบก เตือนระวัง 4 จุดบอดของรถบรรทุกหรือรถขนาดใหญ่ อันตรายที่ผู้ขับขี่รถจักรยานยนต์ควรหลีกเลี่ยง พร้อมแนะนําผู้ขับขี่รถจักรยานยนต์ไม่ควรขับขี่เข้าไปใกล้พื้นที่จุดบอด เพื่อความปลอดภัยทั้งผู้ขับขี่และผู้ซ้อนท้ายรถจักรยานยนต์
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า อุบัติเหตุทางถนนส่วนใหญ่มักเกิดจากพฤติกรรมเสี่ยงของผู้ขับขี่ โดยเฉพาะรถจักรยานยนต์ที่มีสถิติการเกิดอุบัติเหตุสูงกว่ารถประเภทอื่น ซึ่งจากสถิติอุบัติเหตุในช่วงเทศกาลปีใหม่ 2564 ที่ผ่านมา พบว่าอุบัติเหตุที่เกิดขึ้นกับรถจักรยานยนต์ส่วนใหญ่คู่กรณีจะเป็นรถบรรทุกหรือรถขนาดใหญ่ ดังนั้นเพื่อป้องกันและลดความเสี่ยงการเกิดอุบัติเหตุ สําหรับผู้ขับขี่รถจักรยานยนต์ควรหลีกเลี่ยงการขับรถเข้าไปในพื้นที่จุดบอดของรถบรรทุกหรือรถขนาดใหญ่ที่เสี่ยงต่อการเกิดอุบัติเหตุทั้ง 4 จุด ได้แก่ บริเวณด้านหน้า และด้านขวาของรถบรรทุกและรถขนาดใหญ่ซึ่งเป็นจุดที่บดบังทัศนวิสัยในการมองเห็นโดยเฉพาะในระยะประชิดเนื่องจากความสูงของตัวรถด้านหลังของรถบรรทุกผู้ขับรถบรรทุกไม่สามารถมองเห็นด้านหลังของรถจากกระจกมองหลังได้และด้านซ้ายของรถบรรทุกซึ่งเป็นพื้นที่อันตรายที่สุดเนื่องจากเป็นจุดที่มีทัศนวิสัยแคบผู้ขับรถบรรทุกสังเกตเห็นรถคันอื่นได้ยากผู้ขับขี่รถจักรยานยนต์จึงควรหลีกเลี่ยงขับขี่รถเข้าไปอยู่ใกล้พื้นที่จุดบอดของรถบรรทุกในทุกกรณีทุกครั้งที่ใช้รถจักรยานยนต์ควรสวมหมวกนิรภัย ไม่ขับเข้าไปประชิดบริเวณดังกล่าว เพื่อความปลอดภัยต่อผู้ขับขี่และผู้ซ้อนท้ายรถจักรยานยนต์
รองอธิบดีกรมการขนส่งทางบก กล่าวเพิ่มเติมว่า นอกจากจุดบอดของรถบรรทุกหรือรถขนาดใหญ่ที่ผู้ขับขี่รถจักรยานยนต์ควรหลีกเลี่ยงแล้วพื้นที่บริเวณไหล่ทางยังเป็นพื้นที่เสี่ยงของการเกิดอุบัติเหตุที่ควรระมัดระวังเป็นอย่างมาก ซึ่งในช่วงเทศกาลปีใหม่ 2565 หรือเทศกาลที่มีวันหยุดต่อเนื่อง กรมการขนส่งทางบก ได้ขอความร่วมมือไปยังผู้ประกอบการขนส่งสินค้าด้วยรถบรรทุกกําชับพนักงานขับรถหลีกเลี่ยงการจอดรถบริเวณทางเดินรถหรือไหล่ทาง เพื่อลดปัจจัยเสี่ยงที่อาจก่อให้เกิดอุบัติเหตุได้ นอกจากนี้ เพื่อลดความเสี่ยงการเกิดอุบัติเหตุ ผู้ขับขี่รถจักรยานยนต์จะต้อง “ดื่มไม่ขับ ไม่ขับรถเร็ว สวมหมวกนิรภัยทุกครั้ง” ซึ่งการสวมหมวกนิรภัยทุกครั้งที่ใช้รถจักรยานยนต์เป็นยานพาหนะในการเดินทางทั้งผู้ขับขี่และผู้ซ้อนท้ายรถจักรยานยนต์ ช่วยลดความรุนแรงการบาดเจ็บหรือเสียชีวิตจากการใช้รถใช้ถนน โดยแนะนําให้ประชาชนเลือกใช้หมวกนิรภัยที่มีคุณภาพและมาตรฐาน ตามมาตรฐานผลิตภัณฑ์อุตสาหกรรม (มอก.) ทุกครั้งที่เดินทางผู้ขับขี่ต้องปฏิบัติตามกฎจราจร หมั่นตรวจสอบสภาพรถให้อยู่ในสภาพพร้อมใช้งาน เพื่อลดโอกาสในการเกิดอุบัติเหตุ เพิ่มความปลอดภัยให้ตัวคุณ และผู้ร่วมใช้รถใช้ถนน
รัฐบาลไทย-ข่าวทำเนียบรัฐบาล-รมว.เฮ้ง ลุยด่านชายแดนจันทบุรี ดูระบบนำเข้า แก้ปัญหาต่างด้าวทะลัก
วันพุธที่ 27 ตุลาคม 2564
รมว.เฮ้ง ลุยด่านชายแดนจันทบุรี ดูระบบนําเข้า แก้ปัญหาต่างด้าวทะลัก
. .
เมื่อวันที่ 27 ตุลาคม 2564นายสุชาติ ชมกลิ่น รัฐมนตรีว่าการกระทรวงแรงงานเป็นประธานในการประชุมรับฟังสถานการณ์แรงงานต่างด้าวและมอบนโยบายหัวหน้าส่วนราชการหน่วยงานในสังกัดกระทรวงแรงงานจังหวัดจันทบุรี ณ ห้องประชุมด่านถาวรบ้านแหลม ตําบลเทพนิมิต อําเภอโป่งน้ําร้อน จังหวัดจันทบุรี โดยมีนายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง)นายอลงกรณ์ แอคะรัจน์ รองผู้ว่าราชการจังหวัดจันทบุรี พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดยนายสุชาติกล่าวว่า รัฐบาลภายใต้การนําของท่านพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและท่านพลเอก ประวิตร วงษ์สุวรรณ รองนายกรัฐมนตรีที่กํากับดูแลกระทรวงแรงงาน มีความห่วงใยต่อสถานการณ์ตามแนวชายแดนที่มีการลักลอบนําแรงงานต่างด้าวเข้าเมืองผิดกฎหมาย เนื่องจากผู้ประกอบการมีความต้องการแรงงานเป็นจํานวนมาก เพื่อสอดรับกับการฟื้นตัวของเศรษฐกิจตามนโยบายการเปิดประเทศของรัฐบาล จึงได้สั่งการให้ฝ่ายความมั่นคง ตํารวจ ทหารและหน่วยงานที่เกี่ยวข้อง แก้ไขปัญหาดังกล่าว ในวันนี้ผมจึงได้ลงพื้นที่ด่านถาวรบ้านแหลม ตําบลเทพนิมิต อําเภอโป่งน้ําร้อน จังหวัดจันทบุรี เพื่อมาดูระบบการนําเขัาและแก้ไขปัญหาต่างด้าวทะลักเข้าเมืองผิดกฎหมาย การที่ผู้ประกอบการจะนําเข้าแรงงานต่างด้าวเข้ามา อยากจะให้มีการจ้างแรงงานไทยก่อน เพื่อแก้ไขปัญหาขาดแคลนแรงงาน และส่งเสริมให้คนไทยมีงานทํา ซึ่งในส่วนของการขาดแคลนแรงงานต่างด้าว ถือเป็นภารกิจเร่งด่วนเพื่อเตรียมความพร้อมการเปิดประเทศในเดือนพฤศจิกายน 2564 เนื่องจากประเทศไทยชะลอการนําเข้าแรงงานต่างด้าวตั้งแต่เดือนมีนาคม 2563 ซึ่งเป็นผลกระทบจากสถานการณ์การแพร่ระบาดของโรคโควิด-19 ส่งผลให้จํานวนแรงงานต่างด้าวไม่เพียงพอต่อความต้องการของผู้ประกอบการ โดยกรมการจัดหางานได้สํารวจความต้องการแรงงานต่างด้าวทั่วประเทศพบว่า นายจ้างหรือสถานประกอบการต้องการแรงงานต่างด้าว จํานวน 424,703 คน จังหวัดที่มีความต้องการจ้างแรงงานต่างด้าว 3 อันดับแรก ได้แก่ เชียงใหม่ กรุงเทพมหานคร และ จันทบุรี
ขณะที่ ดร.รัฐวิทย์ ตั้งเกียรติพชร นายกสมาคมการค้าและการท่องเที่ยวชายแดนไทย - กัมพูชา จันทบุรี กล่าวว่า ในช่วงเดือนกันยายน - ธันวาคมของทุกปีจังหวัดจันทบุรีเป็นช่วงฤดูกาลที่ลําไยออกสู่ตลาดเป็นจํานวนมากกว่า 300,000 ตัน ทํารายได้ให้ประเทศมูลค่ากว่า 9,000 - 10,000 ล้านบาท กระทรวงแรงงานเป็นกระทรวงเศรษฐกิจที่สําคัญที่จะช่วยเหลือผู้ประกอบการเพื่อนําเข้าแรงงานที่ถูกต้องอย่างเป็นระบบ เนื่องจากถ้ามีล้ง มีโรงงานแต่ ไม่มีแรงงานไม่มีคนเก็บลําไย ก็ไม่สามารถขับเคลื่อนเศรษฐกิจได้ ที่ผ่านมาได้รับความร่วมมือจากผู้ประกอบการในการปฏิบัติตามมาตรา 64 ของ พรก.บริหารจัดการการทํางานของคนต่างด้าว ซึ่งขณะนี้มีความต้องการแรงงานจํานวนประมาณ 20,000 คน ในวันนี้จึงขอบคุณรัฐบาลและ รมว.แรงงาน ที่ได้ให้ความสําคัญลงพื้นที่ด้วยตนเองมารับฟังข้อเสนอแนะจากผู้ประกอบการเพื่อดูระบบการนําเขัาและแก้ไขปัญหาต่างด้าวทะลักเข้าเมืองผิดกฎหมาย รวมทั้งจะส่งผลดีต่อเศรษฐกิจทั้งภาคเกษตร และการท่องเที่ยวชายแดนของจังหวัดจันทบุรี ภายหลังจากการเปิดประเทศตามนโยบายรัฐบาลอีกด้วย
รัฐบาลไทย-ข่าวทำเนียบรัฐบาล-กรมบัญชีกลางเปิดหลักสูตรนักบริหารการเงินการคลังภาครัฐระดับสูง (บงส.) รุ่นที่ 9
วันพุธที่ 16 มีนาคม 2565
กรมบัญชีกลางเปิดหลักสูตรนักบริหารการเงินการคลังภาครัฐระดับสูง (บงส.) รุ่นที่ 9
กรมบัญชีกลางเปิดหลักสูตรนักบริหารการเงินการคลังภาครัฐระดับสูง (บงส.) รุ่นที่ 9 “ก้าวสู่ความเป็นเลิศด้านการเงินการคลังภาครัฐ” มุ่งเสริมศักยภาพและสร้างเครือข่ายการบริหารงานด้านการเงินการคลังภาครัฐ
นางสาวกุลยา ตันติเตมิท อธิบดีกรมบัญชีกลาง เปิดเผยภายหลังพิธีเปิดโครงการฝึกอบรมหลักสูตร นักบริหารการเงินการคลังภาครัฐระดับสูง (บงส.) รุ่นที่ 9 ณ โรงแรมรามาการ์เด้นส์ กรุงเทพมหานคร โดยได้รับเกียรติจากนายสันติ พร้อมพัฒน์ รัฐมนตรีช่วยว่าการกระทรวงการคลัง เป็นประธานในพิธีเปิดว่า กรมบัญชีกลางในฐานะหน่วยงานกลางที่มีภารกิจในการกํากับ ดูแล และบริหารการใช้จ่ายเงินภาครัฐ ได้ตระหนักถึงความสําคัญของการพัฒนาศักยภาพและการเพิ่มพูนความรู้ความสามารถของบุคลากรด้านการเงินการคลังภาครัฐ โดยเฉพาะผู้บริหารระดับสูงของหน่วยงาน ที่จําเป็นต้องมีความรู้ ความเข้าใจในองค์ความรู้ที่เกี่ยวข้องกับการบริหารจัดการด้านการเงินการคลังของภาครัฐ เพื่อให้สามารถบริหารงานในฐานะผู้บริหารระดับสูงได้อย่างมีประสิทธิภาพ กรมบัญชีกลางจึงได้ดําเนินการจัดโครงการฝึกอบรมหลักสูตรนักบริหารการเงินการคลังภาครัฐระดับสูง (บงส.) อย่างต่อเนื่อง โดยครั้งนี้เป็นรุ่นที่ 9 ซึ่งมีผู้ที่ผ่านการพิจารณาคัดเลือกตามคุณสมบัติและเข้ารับการฝึกอบรมฯ จํานวนทั้งสิ้น 130 ราย โดยเป็นผู้บริหารระดับสูง ระดับรองหัวหน้าส่วนราชการระดับกรมหรือเทียบเท่าหน่วยงานของรัฐและภาคเอกชน
การฝึกอบรมฯ จะจัดขึ้นระหว่างวันที่ 16 มีนาคม ถึงวันที่ 30 สิงหาคม 2565 รวมทั้งสิ้น 225 ชั่วโมง แบ่งเนื้อหาออกเป็น 4 หมวด ได้แก่ 1) ความรู้ด้านเศรษฐกิจเพื่อการพัฒนาประเทศ 2) ความรู้ด้านการเงินการคลังภาครัฐ 3) ความรู้ด้านการบริหารองค์กรยุคใหม่และการสร้างนวัตกรรม 4) การเสริมสร้างประสบการณ์การบริหาร ซึ่งรูปแบบการฝึกอบรมจะเน้นวิธีการเรียนรู้ที่เหมาะสมสําหรับนักบริหารระดับสูง โดยใช้หลักการเรียนรู้ที่เน้นการมีส่วนร่วมและการเรียนรู้จากประสบการณ์ตรง โดยมีวิทยากรซึ่งเป็นผู้ทรงคุณวุฒิจากภาครัฐและภาคเอกชน มาถ่ายทอดองค์ความรู้และแลกเปลี่ยนความคิดเห็นแก่ผู้เข้ารับการฝึกอบรม และการจัดฝึกอบรมในครั้งนี้ได้ดําเนินการภายใต้มาตรการป้องกันการแพร่ระบาดของโรคติดเชื้อไวรัสโคโรนา 2019 (COVID - 19) อย่างเคร่งครัด ซึ่งรูปแบบการฝึกอบรมเป็นรูปแบบ Hybrid ผสมผสานระหว่างสื่ออิเล็กทรอนิกส์ร่วมกับการฝึกอบรมในห้องเรียน หากมีความจําเป็นอาจจัดฝึกอบรมผ่านสื่ออิเล็กทรอนิกส์เต็มรูปแบบ
“โครงการฝึกอบรมหลักสูตร บงส. รุ่นที่ 9 กรมบัญชีกลางมีความมุ่งหวังให้ผู้บริหารระดับสูงของหน่วยงานของรัฐ ก้าวสู่ความเป็นเลิศด้านการเงินการคลังภาครัฐ ภายใต้กรอบวินัยการคลัง และหลักธรรมาภิบาลหรือ Good Governance อีกทั้งเป็นการสร้างเครือข่ายในการบริหารงาน แลกเปลี่ยนเรียนรู้ประสบการณ์ด้านการบริหารงาน พร้อมทั้งเพิ่มศักยภาพและสมรรถนะทางการบริหารงานด้านการเงินการคลังภาครัฐ นําไปสู่การพัฒนาองค์กรให้เข้มแข็ง ส่งผลให้การใช้จ่ายเงินงบประมาณของแผ่นดินเกิดประโยชน์สูงสุดและพัฒนาเศรษฐกิจของประเทศต่อไป” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-สธ.ปรับเกณฑ์การทำประกันสุขภาพชาวต่างด้าว ประเภทคนอยู่ชั่วคราวไม่เกิน 1 ปี บังคับใช้วันนี้เป็นต้นไป
วันอังคารที่ 19 ตุลาคม 2564
สธ.ปรับเกณฑ์การทําประกันสุขภาพชาวต่างด้าว ประเภทคนอยู่ชั่วคราวไม่เกิน 1 ปี บังคับใช้วันนี้เป็นต้นไป
กระทรวงสาธารณสุข ปรับเกณฑ์การทําประกันสุขภาพชาวต่างด้าว ที่เข้ามาพํานักในไทยไม่เกิน 1 ปี  เพิ่มวงเงินประกันจากเดิม 4 แสนบาท เป็น 3 ล้านบาท ครอบคลุมการรักษาโรคโควิด 19 และสามารถทําประกันจากประเทศต้นทางได้ มีผลบังคับใช้ตั้งแต่วันนี้เป็นต้นไป
วันนี้ (19 ตุลาคม 2564) ที่ กระทรวงสาธารณสุข จังหวัดนนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายชัยวัฒน์ ชื่นโกสุม รองปลัดกระทรวงมหาดไทย นางสาวดารณี ลิขิตวรศักดิ์ รองปลัดกระทรวงการท่องเที่ยวและกีฬา นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ นายดนย์วิศว์ พูลสวัสดิ์ ผู้อํานวยการกองตรวจลงตราและเอกสารเดินทางคนต่างด้าว พล.ต.ต.ปิติ นิธินนทเศรษฐ์ผู้บังคับการตรวจคนเข้าเมือง 1 และนายชูฉัตร ประมูลผล รองเลขาธิการคณะกรรมการกํากับและส่งเสริมการประกอบธุรกิจประกันภัย (คปภ.)แถลงข่าว“การปรับปรุงหลักเกณฑ์เพิ่มเติมรองรับการทําประกันสุขภาพสําหรับชาวต่างด้าวผู้ขอรับการตรวจลงตราประเภทคนอยู่ชั่วคราว Non-Immigrant Visa รหัส O-A (ระยะ 1 ปี)”
ดร.สาธิตกล่าวว่า รัฐบาลมีนโยบายส่งเสริมการท่องเที่ยวเชิงสุขภาพ เพื่อให้ประเทศไทยเป็นศูนย์กลางสุขภาพระดับโลก(Medical Hub) มีการเปิดเส้นทางท่องเที่ยวเชิงสุขภาพ การพัฒนาผลิตภัณฑ์สมุนไพรไทย นวดไทย สปา และพัฒนาศักยภาพของสถานบริการสุขภาพทั้งรัฐและเอกชนทุกระดับ รวมถึงสถานประกอบการเพื่อสุขภาพให้ได้คุณภาพ มาตรฐาน เป็นที่ยอมรับระดับสากล เพื่อดึงดูดนักท่องเที่ยวให้เดินทางเข้าประเทศเพิ่มมากขึ้น ที่ผ่านมามีผู้สูงอายุขอรับการตรวจลงตราเข้ามาพํานักระยะยาว (Long Stay) ระยะเวลาไม่เกิน 1 ปี รวม 3,768 ราย(ข้อมูลจากสํานักงานตรวจคนเข้าเมือง และกรมการกงสุล, พ.ศ. 2563-2564) ล่าสุดเมื่อวันที่ 15 มิถุนายน 2564 คณะรัฐมนตรีได้มีมติอนุมัติในหลักการปรับปรุงหลักเกณฑ์เพิ่มเติม ตามที่กระทรวงสาธารณสุขและหน่วยงานที่เกี่ยวข้องเสนอ โดยกําหนดให้ชาวต่างด้าวผู้ขอรับการตรวจลงตราสามารถซื้อประกันสุขภาพจากต่างประเทศ หรือมีสวัสดิการภาครัฐจากต่างประเทศได้ และปรับวงเงินประกันสุขภาพจากเดิมผู้ป่วยนอก 40,000 บาทผู้ป่วยใน 400,000 บาท เปลี่ยนเป็นมีวงเงินคุ้มครองค่ารักษาพยาบาล และมีประกันที่ครอบคลุมการรักษาโรคโควิด 19ไม่น้อยกว่า 100,000 ดอลล่าร์สหรัฐ หรือ 3,000,000 บาท มีผลบังคับใช้ตั้งแต่วันนี้เป็นต้นไปเพื่อสร้างความมั่นใจ ให้กับชาวต่างด้าวที่จะเข้ามาให้ได้รับการคุ้มครองและดูแลตลอดระยะเวลาที่พํานักในราชอาณาจักร
ด้านนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่าสําหรับหลักเกณฑ์การขอรับการตรวจลงตราประเภทคนอยู่ชั่วคราว ระยะเวลา 1 ปีจะใช้สําหรับชาวต่างด้าวผู้สูงอายุ ที่ไม่สามารถซื้อประกันในประเทศไทยได้, ผู้ที่แบบฟอร์มการรับรองการซื้อประกันในต่างประเทศไม่สอดคล้องกับระบบธุรกิจประกันภัย/สิทธิประโยชน์จากกองทุนต่างๆ และ ผู้ที่ยื่นต่ออายุวีซ่าครั้งที่สอง (Extend) ประสงค์จะขอใช้ประกันสุขภาพจากต่างประเทศ จะช่วยลดปัญหาของผู้ขอรับการตรวจลงตราที่ไม่สามารถยื่นต่อวีซ่าครั้งที่สองได้ รวมทั้งเป็นการยกระดับและคัดกรองชาวต่างด้าวที่จะเดินทางเข้ามาในประเทศไทยโดยสามารถซื้อกรมธรรม์แบบออนไลน์ผ่านเว็บไซต์สมาคมประกันวินาศภัยไทยhttps://longstay.tgia.orgมีบริษัทประกันภาคที่เข้าร่วมโครงการ 17 แห่ง
************************************19 ตุลาคม 2564
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งการเร่งพัฒนาระบบ Thailand Pass พร้อมเชื่อมโยงเข้ารูปแบบ Thailand Pass Hotel & Swab System (TPHS) รองรับผู้ลงทะเบียนเดินทางเข้าประเทศ
วันพุธที่ 16 กุมภาพันธ์ 2565
โฆษกรัฐบาลเผย นายกฯ สั่งการเร่งพัฒนาระบบ Thailand Pass พร้อมเชื่อมโยงเข้ารูปแบบ Thailand Pass Hotel & Swab System (TPHS) รองรับผู้ลงทะเบียนเดินทางเข้าประเทศ
โฆษกรัฐบาลเผย นายกฯ สั่งการเร่งพัฒนาระบบ Thailand Pass พร้อมเชื่อมโยงเข้ารูปแบบ Thailand Pass Hotel & Swab System (TPHS) รองรับผู้ลงทะเบียนเดินทางเข้าประเทศ
วันที่ 16 กุมภาพันธ์ 2565นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการให้เร่งแก้ไขปัญหาที่เกิดจากการเข้าลงทะเบียนในระบบ Thailand Pass ให้นําข้อผิดพลาดมาปรับปรุงระบบ และพัฒนาระบบอย่างต่อเนื่อง เพื่ออํานวยความสะดวกให้กับนักท่องเที่ยว เดินหน้าฟื้นฟูเศรษฐกิจประเทศ โดยในการดําเนินการเพื่อพัฒนานั้น หน่วยงานที่เกี่ยวข้องขานรับแนวทางจากนายกรัฐมนตรีมาปฏิบัติให้เห็นผลเป็นรูปธรรม โดยทางสํานักงานพัฒนารัฐบาลดิจิทัล (สพร.) ได้ดําเนินการในส่วนของการดูแลและพัฒนาระบบ Thailand Pass ซึ่งได้เร่งพิจารณาและทยอยอนุมัติ QR code อย่างต่อเนื่องให้แก่ผู้ลงทะเบียนภายใน 7 วันตามข้อตกลงการให้บริการ (SLA : Service Level Agreement) ขณะที่การท่องเที่ยวแห่งประเทศไทย (ททท.) ร่วมกับกระทรวงการต่างประเทศ และศูนย์ปฏิบัติการแก้ไขสถานการณ์ฉุกเฉินด้านการท่องเที่ยวและกีฬา (ศปก.กก) ได้เร่งสื่อสารทําความเข้าใจกับกลุ่มผู้ใช้ทั้งจากโรงแรม/ที่พักที่ให้บริการ และผู้เดินทางเข้าประเทศ โดยเฉพาะการเพิ่มระบบ Thailand Pass Hotel ซึ่งจะปรับปรุงให้มีศักยภาพในการอนุมัติ (approve) โดยจะนําระบบอนุมัติอัตโนมัติ (auto approve) มาใช้ เพื่อลดงานของระบบ และจะขยายเซิร์ฟเวอร์ต่อให้รองรับการทํางานด้วยข้อมูลจํานวนมากให้รวดเร็วยิ่งขึ้น และ ททท. ได้ประสานงานกับทีมตลาดในประเทศในการสื่อสารกับกลุ่มโรงแรมที่อยู่ในพื้นที่รับผิดชอบให้เข้าระบบ พร้อมทั้งจัดทําอีเมล์แจ้งเตือนเมื่อมีบุ๊คกิ้งเข้ามา เพื่อความรวดเร็วในการอัพเดตข้อมูลข่าวสาร
นายธนกร กล่าวว่า รวมทั้งได้เพิ่มช่องทางในการแก้ปัญหาของผู้ใช้ระบบ รวมทั้ง หากผู้ใช้งานพบปัญหาสามารถแจ้งทีมสนับสนุนผ่าน Live Chat หรือติดต่อกลุ่มงานดิจิทัลได้ทันที ซึ่ง ศบค. ได้อนุมัติระบบการเข้าประเทศเพิ่มเติมในรูปแบบ Thailand Pass Hotel & Swab System (TPHS) ซึ่งระบบ TPHS ใช้เวลา 10-15 นาที ขึ้นในระบบว่ารอการอนุมัติ (pending approve) และ ระบบ Thailand Pass จะส่งข้อมูลไปยังระบบ TPHS ทุก 1 ชม. ทั้งนี้ การเตรียมการพัฒนาระบบอย่างต่อเนื่องนี้ เป็นไปตามนโยบายของนายกรัฐมนตรี เนื่องจาก นายกฯ รับทราบถึงข้อจํากัด ความไม่สะดวกที่เกิดขึ้น และได้เร่งสั่งการให้ทุกหน่วยงานที่เกี่ยวข้องดําเนินการปรับปรุงการทํางาน และพัฒนาระบบที่นํามารองรับการเดินทางของนักท่องเที่ยวอย่างต่อเนื่อง เพื่อสร้างความเชื่อมั่นให้แก่นักท่องเที่ยวต่างชาติ และผู้เดินทาง โดยเน้นย้ําให้มีการติดตาม ปรับปรุงระบบให้มีเสถียรภาพและอํานวยสะดวกแก่ผู้ใช้งานมากที่สุด
...................
รัฐบาลไทย-ข่าวทำเนียบรัฐบาล-รมว.พม. ฝากเอาใจใส่ดูแลลูกหลานห่างไกลอบายมุข พร้อมหนุนโรงเรียนครอบครัวประจำตำบลสอนรับมือกับการเปลี่ยนแปลงของโลก
วันจันทร์ที่ 14 กุมภาพันธ์ 2565
รมว.พม. ฝากเอาใจใส่ดูแลลูกหลานห่างไกลอบายมุข พร้อมหนุนโรงเรียนครอบครัวประจําตําบลสอนรับมือกับการเปลี่ยนแปลงของโลก
รมว.พม. ฝากเอาใจใส่ดูแลลูกหลานห่างไกลอบายมุข พร้อมหนุนโรงเรียนครอบครัวประจําตําบลสอนรับมือกับการเปลี่ยนแปลงของโลก
เมื่อวันที่ 13 ก.พ. 65เวลา 13.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่จังหวัดพิษณุโลก เพื่อเปิดโรงเรียนครอบครัวตําบลไทรย้อย (ศูนย์การเรียนรู้โรงเรียนไทรย้อยพิทยาคม) อําเภอเนินมะปราง พร้อมทั้งมอบนมผงสําหรับเด็กและเงินสงเคราะห์เด็กในครอบครัวยากจน โดยมี นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ และคณะผู้บริหาร ร่วมลงพื้นที่
นายจุติ กล่าวว่า วันนี้ ตนมาที่โรงเรียนไทรย้อยพิทยาคมเพื่อมาช่วยสร้างอนาคตของลูกหลานถึงแม้จะเป็นโรงเรียนเล็กๆ แต่สอนลูกหลานให้เป็นคนดี สิ่งสําคัญที่สุดคือการเรียนรู้จากการแสวงหาความรู้ด้วยตนเอง ยุคสมัยนี้ ลูกหลานเราเกิดมาในโลกของความไม่แน่นอน เปราะบาง ซับซ้อน มีผลกระทบและปัญหาเยอะมาก วันนี้รัฐบาล นําโดยพลเอก ประยุทธ์ จันทร์โอชา นายกรัฐมนตรี ได้ตั้งมั่นว่า จะสร้างลูกหลานของท่านให้พร้อมรับการเปลี่ยนแปลง เพราะเราไม่สามารถสอนทุกอย่างได้ แต่เราจะสอนให้รู้จักปรับตัวให้เข้ากับการเปลี่ยนแปลงให้ได้และอยู่ได้อย่างยั่งยืน
นายจุติ กล่าวเพิ่มเติมว่า ความซื่อสัตย์สุจริตเป็นพื้นฐานของความดีทุกอย่าง ถ้าเราเริ่มต้นด้วยความซื่อสัตย์สุจริตแล้วจะไปต่อได้ ลูกหลานจะมีวิชาความรู้ ทักษะ ไปประกอบอาชีพที่ซื่อสัตย์สุจริต ถึงแม้ไม่รวย ไม่จน แต่มีความยั่งยืน เราเชื่อว่าการศึกษาจะทําลายวงจรความยากจนข้ามรุ่นได้อย่างมีประสิทธิภาพได้ดีที่สุด และอยากบอกว่า อย่ากลัวที่จะให้ลูกหลานเรียนหนังสือ เราต้องส่งเสริมให้เขาฝันให้ไกล ไปให้ถึง เรามีโรงเรียน ศูนย์ช่วยเหลือสังคมประจําตําบล โรงเรียนครอบครัว และห้องสมุดดิจิทัล เพียงขอให้ลูกหลานท่านมีความเพียร ใฝ่ดี และหาวิชาความรู้ ตนเชื่อว่าชีวิตจะไปต่อได้ ทั้งนี้ ตนอยากจะขอกับผู้ปกครองว่า ให้ทุกท่านเอาใจใส่กับลูกหลานมากๆ ด้วยการฟังว่าเขาคิดอย่างไร และพยายามอย่าใช้อารมณ์ พูดกันด้วยเหตุผล ให้ปรึกษาคุณครู คุณหมอได้ อย่าติดเกม ติดอบายมุข เพื่อให้ลืมความทุกข์ เพราะทุกอย่างมีทางแก้ไข เราพร้อมที่จะช่วยแก้ปัญหาให้ท่าน ถึงแม้เราไม่สามารถแก้ได้ทุกปัญหา แต่มีความตั้งใจ และท่านต้องร่วมมือกับเรา ไม่อย่างนั้นจะสําเร็จไม่ได้
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
วันจันทร์ที่ 20 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน)
สู่เป้าหมาย 33,000 คน ภายใน กันยายน 2564 ️
อัปเดต “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
- ฉีดวันที่ 19 ก.ย.64 จํานวน 900 คน
- ฉีดไปแล้ว 28,250 คน
- ต้องฉีดอีก 4,750 คน
#โครงการกระจายวัคซีนทางเลือก
#สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-ยืนยัน! สินค้าอุปโภค - บริโภคช่วงโควิด ไม่ขาดแคลน
วันพุธที่ 14 กรกฎาคม 2564
ยืนยัน! สินค้าอุปโภค - บริโภคช่วงโควิด ไม่ขาดแคลน
....
จากการยกระดับมาตรการในการควบคุมและป้องกันการระบาดของโรคโควิด-19 ทําให้หลายคนเกิดความกังวลใจว่าจะต้องกักตุนสินค้าหรือไม่
.
เรื่องนี้ กรมการค้าภายในได้ออกมายืนยันแล้วนะครับว่า สินค้าอุปโภค - บริโภค ที่ใช้ในชีวิตประจําวัน ประชาชนสามารถหาซื้อได้ตามปกติ ไม่มีการขาดแคลน เนื่องจากได้ประสานกับผู้ประกอบการห้างค้าปลีก - ส่งทั่วประเทศ ให้สต็อกสินค้าเพิ่มมากขึ้น ให้เพียงพอต่อความต้องการของประชาชน
.
และหากพบเห็นการกักตุนหรือฉวยโอกาสจําหน่ายสินค้าในราคาที่ไม่เป็นธรรม สามารถแจ้งได้ที่ สายด่วน 1569 หรือ สนง.พาณิชย์จังหวัดทั่วประเทศ โดยผู้กระทําผิดจะมีโทษจําคุก 7 ปี ปรับ 140,000 บาท หรือทั้งจําและปรับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส เตือนมือโพสต์ข่าวปลอมยำรวมเฟคนิวส์ฝีดาษลิง-โควิด
วันเสาร์ที่ 28 พฤษภาคม 2565
ดีอีเอส เตือนมือโพสต์ข่าวปลอมยํารวมเฟคนิวส์ฝีดาษลิง-โควิด
ดีอีเอส เตือนมือโพสต์ข่าวปลอมยํารวมเฟคนิวส์ฝีดาษลิง-โควิด
ดีอีเอสเปิดผลมอนิเตอร์สถานการณ์ข่าวปลอมรอบสัปดาห์พบเริ่มมีผู้ไม่หวังดีเกาะกระแสโรคฝีดาษลิงสร้างข่าวปลอมที่บิดเบือนข้อมูลวัคซีนโควิดร่วมด้วยเตือนประชาชาอย่าตระหนกและหลงเชื่อแนะตรวจสอบ/ติดตามข่าวกับหน่วยงานที่เกี่ยวข้องโดยตรงก่อนเชื่อ-แชร์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่20-26พ.ค. 65โดยศูนย์ต่อต้านข่าวปลอมพบว่าเริ่มมีการแพร่กระจายข่าวปลอมเกี่ยวกับโรคฝีดาษลิงซึ่งเป็นข่าวที่ประชาชนกําลังสนใจและหวั่นวิตกเกี่ยวกับโอกาสในการแพร่ระบาดเข้ามาในประเทศไทยซึ่งคาดว่าผู้ไม่หวังดีต้องการใช้ข่าวปลอมประเด็นนี้สร้างความหวาดวิตกให้กับสังคมและประชาชนส่วนใหญ่
โดยจากข้อมูลข่าวปลอมที่มีคนสนใจสูงสุดในสัปดาห์ล่าสุดนี้พบว่าข่าวปลอมเรื่องผู้ที่ฉีดวัคซีนแอสตร้ามีความเสี่ยงเป็นโรคฝีดาษลิงได้รับความสนใจมากเป็นอันดับ2นอกจากนี้ยังมีข่าวปลอมอื่นๆที่เกาะแสโรคฝีดาษลิงเผยแพร่อยู่บนโซเชียลด้วย
สําหรับภาพรวม10อันดับข่าวปลอมที่คนสนใจมากสุดได้แก่1.นวัตกรรมแผ่นแปะหูของรพ.บํารุงราษฎร์รักษาอาการสูญเสียการได้ยินหูอื้อหูหนวกและมีน้ําในหู2.ผู้ที่ฉีดวัคซีนแอสตร้ามีความเสี่ยงเป็นโรคฝีดาษลิง3.ถอดวันออกพรรษาจากวันหยุดนักขัตฤกษ์เพื่อลดความสําคัญทางพุทธศาสนา4.พบการผลิตไข่ปลอมออกขายและระบาดในประเทศไทย5.ธ.ออมสินให้กู้ซื้อบ้าน1ล้านบาทผ่อนคืนเดือนละ10บาท
6.คดีความใดที่เกี่ยวกับกรมสรรพากรทางกรมฯสามารถอายัดบัญชีธนาคารได้โดยไม่ต้องขอคําสั่งจากศาลเมื่อมีคนร้องทุกข์7.ประกันสังคมเปิดโครงการรัฐม.40ปล่อยสินเชื่อผ่อนสบายสูงสุด36เดือน8.แอปพลิเคชันเป๋าตังเปิดให้ยืมเงินฉุกเฉิน5,000บาทอนุมัติไวใน3นาที9.เต้าหู้กับน้ําผึ้งหากรับประทานด้วยกันจะทําให้หูหนวกและ10.ธปท.ส่งsmsให้ประชาชนแจ้งว่าได้รับสินเชื่อตามลําดับ
“ดีอีเอสและศูนย์ต่อต้านข่าวปลอมมุ่งสร้างการรับรู้อย่างต่อเนื่องให้กับประชาชนและสังคมรู้เท่าทันข่าวปลอมเมื่อได้รับข่าวสารข้อมูลผ่านโซเชียลขอให้ตรวจสอบรอบด้านและจากหน่วยงานที่เกี่ยวข้องโดยตรงก่อนเชื่อ-แชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
*****************
รัฐบาลไทย-ข่าวทำเนียบรัฐบาล-อย่าเชื่อ อย่าแชร์ 22 - 28 ส.ค. 65 เกิดพายุ 9 ลูกพร้อมกัน ทำให้เกิดน้ำท่วมกรุงเทพฯ
วันจันทร์ที่ 22 สิงหาคม 2565
อย่าเชื่อ อย่าแชร์ 22 - 28 ส.ค. 65 เกิดพายุ 9 ลูกพร้อมกัน ทําให้เกิดน้ําท่วมกรุงเทพฯ
.....
จากกรณีมีการแชร์ข่าวต่อ ๆ กันในโลกออนไลน์ ระบุว่าวันที่ 22 – 28 ส.ค. 65 จะเกิดพายุ 9 ลูกพร้อมกัน และล้อมประเทศไทยจนทําให้น้ําท่วมกรุงเทพฯ
.
กรมอุตุนิยมวิทยา ชี้แจงว่า ข้อมูลดังกล่าวไม่เป็นความจริง และไม่ได้มีที่มาจากข้อมูลของกรมอุตุนิยมวิทยา ซึ่งจากการวิเคราะห์สภาพอากาศล่าสุดในช่วง 22 – 28 ส.ค. 65 ยังไม่มีแนวโน้มว่าจะเกิดพายุถึง 9 ลูก ตามที่ปรากฏในสื่อดังกล่าว
.
อย่างไรก็ตาม สภาพอากาศของประเทศไทยขณะนี้อยู่ในช่วงฤดูฝน ปัจจัยที่ทําให้เกิดฝนหนักได้แก่ ร่องมรสุม และมรสุมตะวันตกเฉียงใต้ หากมีแนวโน้มว่าจะเกิดสภาพอากาศรุนแรง หรือมีพายุหมุนเขตร้อนเกิดขึ้นในมหาสมุทรแปซิฟิกหรือทะเลจีนใต้หรืออ่าวเบงกอลจริง และมีแนวโน้มที่จะส่งผลกระทบกับประเทศไทย จะประกาศเตือนล่วงหน้าอย่างน้อย 3 วัน
.
จึงขอความร่วมมือประชาชนอย่าหลงเชื่อ อย่าส่งต่อหรือแชร์ข้อมูลดังกล่าวในสื่อสังคมออนไลน์ต่าง ๆ และสามารถสอบถามข้อมูลเพิ่มเติมได้ที่ เว็บไซต์กรมอุตุนิยมวิทยาhttp://www.tmd.go.thหรือที่ 0-2399-4012-13 และ 1182 ตลอด 24 ชม.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.เชียงใหม่ เปิดศูนย์สารพัดนึก ช่วยแก้ปัญหาให้กลุ่มเปราะบางแบบจุดเดียวเบ็ดเสร็จ (One Stop Service)
วันจันทร์ที่ 18 ตุลาคม 2564
รมว.พม. ลงพื้นที่ จ.เชียงใหม่ เปิดศูนย์สารพัดนึก ช่วยแก้ปัญหาให้กลุ่มเปราะบางแบบจุดเดียวเบ็ดเสร็จ (One Stop Service)
รมว.พม. ลงพื้นที่ จ.เชียงใหม่ เปิดศูนย์สารพัดนึก ช่วยแก้ปัญหาให้กลุ่มเปราะบางแบบจุดเดียวเบ็ดเสร็จ (One Stop Service)
วันที่ 14 ต.ค. 64 เวลา 14.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่จังหวัดเชียงใหม่ ณ เทศบาลตําบลสันมหาพน อําเภอแม่แตง เพื่อเปิดศูนย์ช่วยเหลือสังคมตําบลสันมหาพน (ศูนย์สารพัดนึก) เป็นศูนย์บูรณาการการช่วยเหลือประชาชนและกลุ่มเปราะบางทุกช่วงวัยตั้งแต่เด็ก เยาวชน ผู้สูงอายุ คนพิการ และผู้ด้อยโอกาส ที่ประสบปัญหาความเดือดร้อนทางสังคมและผลกระทบจากโควิด-19 ในพื้นที่ระดับตําบลแบบครบวงจร เพื่อให้สามารถเข้าถึงข้อมูลข่าวสาร และบริการด้านสวัสดิการสังคมและสังคมสงเคราะห์ของรัฐ อีกทั้งแก้ไขปัญหาได้อย่างเบ็ดเสร็จที่จุดเดียว (One Stop Service) ด้วยการบูรณาการความร่วมมือในการทํางานร่วมกับภาคีเครือข่ายและอาสาสมัครต่างๆ ในพื้นที่ นอกจากนี้ ได้พบปะพูดคุยอาสาสมัครพัฒนาสังคมและความมั่นคงของมนุษย์ (อพม.) ในพื้นที่
นายจุติกล่าวว่า วันนี้ ตนเดินทางมาลงพื้นที่จังหวัดเชียงใหม่ เพื่อมาทํางานให้พี่น้องประชาชน ในฐานะตัวแทนของรัฐบาล ซึ่งรัฐบาลประเทศและรัฐบาลท้องถิ่นต้องทํางานร่วมกัน งานนี้จะสําเร็จไม่ได้ ถ้าเราไม่ร่วมมือกัน ถ้าไม่มีการลงพื้นที่ ไม่ไปรับฟังปัญหาของประชาชน ประชาชนจะไม่ได้ประโยชน์ เราต้องทํางานเพื่อให้ประชาชนมีความสุข โดย พลเอก ประยุทธ์ จันทร์โอชา นายกรัฐมนตรี ได้เน้นย้ําว่า ต้องทํางานเพื่อประชาชนและอย่าให้มีช่องว่างระหว่างรัฐบาลกับประชาชน ดังนั้น อาสาสมัครต่างๆ จึงเป็นหัวใจของความสําเร็จในการทํางานของรัฐบาล เพราะความสุขของประชาชนคือผลสําเร็จของรัฐบาลเช่นกัน
นายจุติกล่าวต่อไปว่า ศูนย์แห่งนี้ได้เริ่มทํางานตั้งแต่ปี 2561 และวันนี้ ตนได้มาเปิดอย่างเป็นทางการ ภายหลังจากเกิดสถานการณ์โควิด-19 สิ่งที่เกิดขึ้นตามมาคือความยากจน ประชาชนไม่มีรายได้ โดยเฉพาะอาชีพจากการท่องเที่ยว ทางสํานักงานพัฒนาสังคมและความมั่นคงของมนุษย์จังหวัดเชียงใหม่ ต้องรับภาระในการช่วยดูแลเด็กทั้ง DAY CARE และ NIGHT CARE เพื่อช่วยเหลือพ่อ แม่ ผู้ปกครองที่ไม่มีเวลาดูแล ต้องออกไปทํางานนอกบ้าน เช่นเดียวกันกับผู้สูงอายุและคนพิการ ดังนั้น เราต้องช่วยกันดูแลให้คนกลุ่มเปราะบางนี้เข้าถึงสิทธิสวัสดิการของรัฐเพื่อให้เข้าถึงการช่วยเหลือให้ได้
นายจุติกล่าวเพิ่มเติมว่า ทั้งนี้ ศูนย์แห่งนี้จะถ่ายทอดความรู้และทักษะใหม่ๆ ให้กับประชาชนกลุ่มเปราะบาง และท่านคือผู้ที่ต้องชี้เป้าให้กับกระทรวง พม. เพราะประชาชนที่เดือดร้อนจําเป็นต้องได้การพัฒนา ไม่ใช่ได้รับแค่การช่วยเหลือ เราต้องจัดการให้ได้รับสิทธิสวัสดิการของรัฐ ด้านนายกรัฐมนตรีได้มอบให้ กระทรวง พม. ขับเคลื่อนการทํางานหลายเรื่อง หนึ่งในนั้นคือการสร้างอาชีพใหม่ๆ ให้คนรุ่นใหม่ได้มีงานทําในอนาคต ขณะเดียวกันการเคหะแห่งชาติจะมาดูเรื่องการเช่าบ้านให้ผู้มีรายได้น้อยได้มีที่อยู่อาศัย วันนี้ ตนอยากอธิบายว่า รัฐบาลมีเจตจํานงแน่วแน่ที่จะพลิกโฉมประเทศไทย เพราะเราเชื่อว่าคนไทยทําได้ และตนขอยืนยันว่า รัฐบาลจะไม่ทิ้งใครไว้ข้างหลัง คนกระทรวง พม. เราก็จะไม่ทิ้งกัน
รัฐบาลไทย-ข่าวทำเนียบรัฐบาล-รองปลัดฯ วรวรรณ เป็นประธานการประชุมคณะทำงานจัดทำตัวชี้วัดผลิตภัณฑ์มวลรวมสีเขียวภาคอุตสาหกรรม ครั้งที่ 2/2564 ประจำปีงบประมาณ พ.ศ. 2564
วันพฤหัสบดีที่ 21 ตุลาคม 2564
รองปลัดฯ วรวรรณ เป็นประธานการประชุมคณะทํางานจัดทําตัวชี้วัดผลิตภัณฑ์มวลรวมสีเขียวภาคอุตสาหกรรม ครั้งที่ 2/2564 ประจําปีงบประมาณ พ.ศ. 2564
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานจัดทําตัวชี้วัดผลิตภัณฑ์มวลรวมสีเขียวภาคอุตสาหกรรม ครั้งที่ 2/2564 ประจําปีงบประมาณ พ.ศ. 2564
รองปลัดฯ วรวรรณ เป็นประธานการประชุมคณะทํางานจัดทําตัวชี้วัดผลิตภัณฑ์มวลรวมสีเขียวภาคอุตสาหกรรม ครั้งที่ 2/2564  ประจําปีงบประมาณ พ.ศ. 2564
วันนี้ (20 ตุลาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานจัดทําตัวชี้วัดผลิตภัณฑ์มวลรวมสีเขียวภาคอุตสาหกรรม ครั้งที่ 2/2564  ประจําปีงบประมาณ พ.ศ. 2564 โดยหน่วยวิจัยเพื่อการจัดการพลังงานและเศรษฐนิเวศ สถาบันวิจัยวิทยาศาสตร์และเทคโนโลยี มหาวิทยาลัยเชียงใหม่ ได้นําเสนอภาพรวมการประเมิน Green GDP ภาคอุตสาหกรรม  และแนวทางขยายผลสู่แนวคิดเศรษฐกิจชีวภาพ เศรษฐกิจหมุนเวียน และเศรษฐกิจสีเขียว  (Bio-Circular-Green (BCG) Economy)เพื่อขอรับทราบข้อคิดเห็นและข้อเสนอแนะต่อที่ประชุม  พร้อมนําเสนอการใช้ประโยชน์จากข้อมูล Green GDP ผ่าน EcoIndtropia Platform ซึ่งเป็นแพลตฟอร์มใหม่ รวมทั้งรับฟังผลการวิพาษณ์จากการศึกษาวิเคราะห์ นโยบาย/แผน สําหรับจัดทํามาตรการด้านสิ่งแวดล้อม โดยมีผู้แทนจากหน่วยงานในสังกัดกระทรวงอุตสาหกรรมและหน่วยงานภายนอกที่เกี่ยวข้อง อาทิ สํานักงานสภาพัฒนาการเศรษฐกิจและสังคมแห่งชาติ สํานักนโยบายและแผนทรัพยากรธรรมชาติและสิ่งแวดล้อม  กระทรวงทรัพยากรธรรมชาติและสิ่งแวดล้อม กรมพัฒนาพลังงานทดแทนและอนุรักษ์พลังงาน  องค์การบริหารจัดการก๊าซเรือนกระจก สํานักงานเศรษฐกิจการคลัง  และสํานักงานคณะกรรมการส่งเสริมการลงทุน เข้าร่วมประชุมผ่านโปรแกรม Zoom
รัฐบาลไทย-ข่าวทำเนียบรัฐบาล-SME D Bank เติมวงเงิน ‘สินเชื่อ 3D’ เพิ่มอีก 4 พันล้านบาท จัดเต็มหนุนเอสเอ็มอีไทยเดินหน้าลุยธุรกิจรับเปิดประเทศ
วันอังคารที่ 17 พฤษภาคม 2565
SME D Bank เติมวงเงิน ‘สินเชื่อ 3D’ เพิ่มอีก 4 พันล้านบาท จัดเต็มหนุนเอสเอ็มอีไทยเดินหน้าลุยธุรกิจรับเปิดประเทศ
SME D Bank ธนาคารเพื่อเอสเอ็มอีไทย อัดฉีดวงเงิน “สินเชื่อ 3D” เพิ่มอีก 4,000 ล้านบาท รวมเป็น 19,000 ล้านบาท หนุนผู้ประกอบการเอสเอ็มอีเข้าถึงแหล่งเงินทุน เดินหน้าธุรกิจได้เต็มที่ รับกําลังซื้อที่จะเพิ่มขึ้นจากนโยบายเปิดประเทศ
SME D Bank ธนาคารเพื่อเอสเอ็มอีไทย อัดฉีดวงเงิน “สินเชื่อ 3D” เพิ่มอีก 4,000 ล้านบาท รวมเป็น 19,000 ล้านบาท หนุนผู้ประกอบการเอสเอ็มอีเข้าถึงแหล่งเงินทุน เดินหน้าธุรกิจได้เต็มที่ รับกําลังซื้อที่จะเพิ่มขึ้นจากนโยบายเปิดประเทศ แถมขยายหลักเกณฑ์ เปิดกว้าง กู้ได้ทั้งบุคคลธรรมดาและนิติบุคคล หากหลักประกันไม่พอ สามารถใช้ บสย. ค้ําประกันได้
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า SME D Bank เดินหน้าสนับสนุนผู้ประกอบการเอสเอ็มอีเข้าถึงแหล่งเงินทุนขานรับนโยบายเปิดประเทศของรัฐบาล โดยเพิ่มวงเงิน “สินเชื่อ 3D” อีก 4,000 ล้านบาท จากเดิมที่ตั้งไว้ 15,000 ล้านบาท รวมเป็น 19,000 ล้านบาท นอกจากนั้น ขยายเกณฑ์เปิดกว้าง กู้ได้ทั้งบุคคลธรรมดาและนิติบุคคล หากหลักประกันไม่พอ สามารถใช้ บสย. ค้ําประกันได้
สําหรับ “สินเชื่อ 3D” ครอบคลุมทุกความต้องการของทุกกลุ่มธุรกิจเอสเอ็มอี วงเงินกู้สูงสุดถึง 50 ล้านบาทต่อราย อัตราดอกเบี้ยเริ่มต้น 4.5% ต่อปี ผ่อนนานสูงสุด 10 ปี ประกอบด้วย “สินเชื่อ SMEs D Plus” วงเงิน 7,000 ล้านบาท รับรีไฟแนนซ์จากสถาบันการเงินเดิม และเป็นทุนหมุนเวียน ช่วยลดต้นทุนธุรกิจ “สินเชื่อ SMEs D เพื่อการลงทุน” วงเงิน 5,000 ล้านบาท สําหรับลงทุน ขยาย ปรับปรุงกิจการ รวมถึงปรับเปลี่ยนธุรกิจ และ “สินเชื่อ SMEs D เสริมสภาพคล่อง” วงเงิน 7,000 ล้านบาท เพื่อเป็นเงินทุนหมุนเวียน เสริมสภาพคล่อง
นอกจากนั้น เสริมด้วยการสนับสนุน “งานพัฒนา” ช่วยยกระดับกิจการ เพิ่มศักยภาพให้เอสเอ็มอีเติบโตอย่างยั่งยืน ด้วยการจัดโปรแกรมพัฒนา เช่น “E-learning SME D Academy” เติมองค์ความรู้ ตลอด 24 ชั่วโมง พร้อมช่วยโปรโมทสินค้าผ่านสื่อของธนาคาร เป็นต้น สามารถสมัครใช้บริการได้ฟรี
ผู้ประกอบการที่สนใจใช้บริการสินเชื่อและงานพัฒนาจาก SME D Bank สามารถแจ้งความประสงค์ได้ ผ่านออนไลน์ เช่น เว็บไซต์ SME D Bank (https://www.smebank.co.th/), LINE Official Account : SME Development Bank เป็นต้น รวมถึงสาขา SME D Bank ทั่วประเทศ สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-กรมเจ้าท่า ลงพื้นที่ติดตาม ควบคุม กรณีเรือบรรทุกตู้สินค้าชนกันกลางแม่น้ำเจ้าพระยา จังหวัดสมุทรปราการ
วันพฤหัสบดีที่ 4 พฤศจิกายน 2564
กรมเจ้าท่า ลงพื้นที่ติดตาม ควบคุม กรณีเรือบรรทุกตู้สินค้าชนกันกลางแม่น้ําเจ้าพระยา จังหวัดสมุทรปราการ
พร้อมสั่งการกู้ตู้คอนเทนเนอร์ ให้แล้วเสร็จภายในวันนี้
3 พฤศจิกายน 2564 กรมเจ้าท่าลงพื้นที่ ติดตามและเร่งแก้ไขปัญหา พร้อมทั้งดําเนินการสอบสวนอุบัติเหตุตามกฎหมาย โดยเร็ว กรณีเรือบรรทุกตู้สินค้าชนกันกลางแม่น้ําเจ้าพระยา จังหวัดสมุทรปราการ ตามนโยบายของรัฐมนตรีว่าการกระทรวงคมนาคม และรัฐมนตรีช่วยว่าการกระทรวงคมนาคม ได้สั่งการให้กรมเจ้าท่า โดยนายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย นายพิทักษ์ วัฒนพงษ์วิศาล ผู้อํานวยการสํานักความปลอดภัยและสิ่งแวดล้อมทางน้ํา พร้อมด้วย นายฉัตรชัย เวชสาร ผู้อํานวยการสํานักงานเจ้าท่าภูมิภาคสาขาสมุทรปราการ ลงพื้นที่ติดตามความคืบหน้า กรณีเรือ โอ.พี.เค.3 ของบริษัทโอ.พี.เค. โกลบอล โลจิสติกส์ ที่บรรทุกตู้สินค้ามาจํานวน 51 ตู้ สภาพเรือบริเวณกราบเรือฝั่งซ้ายพังเสียหาย เรือจมน้ําอยู่ครึ่งลํา ขณะนี้เรือ โอ.พี.เค.3 จอดเกยตื้นใกล้กับองค์พระสมุทรเจดีย์ เจ้าหน้าที่ได้เร่งสูบน้ําที่ไหลทะลักเข้าในตัวเรือออกจากตัวเรือเป็นที่เรียบร้อย พร้อมดําเนินการอุดรอยรั่วและนําทุ่นเข้าล้อมเพื่อป้องกันไม่ให้คราบน้ํามันจากเรือไหลออกสู่แม่น้ํา และในวันนี้ กรมเจ้าท่าได้ดําเนินการเข้าควบคุมการเดินเรือ ออกประกาศเตือนเรือที่เดินทางเข้า-ออกแม่น้ําเจ้าพระยานําเรือขจัดคราบน้ํามัน เรือเด่นสุทธิเข้าวางล้อมบูม ป้องกันการรั่วไหลของน้ํามัน ออกคําสั่งให้กู้เรือให้เสร็จภายใน 3 วัน ออกคําสั่งงดใช้เรือ ออกประกาศให้ชาวเรือระมัดระวังในการเดินเรือ นําเรือบาร์จเข้าเทียบ พร้อมเร่งขนถ่ายตู้คอนเทนเนอร์ที่บรรทุกสินค้าทางการเกษตร ออกจากเรือที่เกิดเหตุได้จํานวน 40 ตู้ จาก จํานวน 51 ตู้ และจะเร่งดําเนินการกู้ตู้คอนเทนเนอร์ที่เหลือ จํานวน 11 ตู้ให้แล้วเสร็จทั้งหมดภายในวันนี้ ก่อนดําเนินการกู้ตัวเรือในขั้นตอนต่อไป
รัฐบาลไทย-ข่าวทำเนียบรัฐบาล-ศบค. เข้มตรวจสอบการซื้อประกันสุขภาพของนักท่องเที่ยว ต้องครอบคลุมกรณีหากเกิดการติดเชื้อต้องอยู่รักษาตัวที่เมืองไทย ให้นักท่องเที่ยวมั่นใจ ไม่เป็นภาระต่อระบบสาธารณสุขไทย
วันพฤหัสบดีที่ 3 กุมภาพันธ์ 2565
ศบค. เข้มตรวจสอบการซื้อประกันสุขภาพของนักท่องเที่ยว ต้องครอบคลุมกรณีหากเกิดการติดเชื้อต้องอยู่รักษาตัวที่เมืองไทย ให้นักท่องเที่ยวมั่นใจ ไม่เป็นภาระต่อระบบสาธารณสุขไทย
ศบค. เข้มตรวจสอบการซื้อประกันสุขภาพของนักท่องเที่ยว ต้องครอบคลุมกรณีหากเกิดการติดเชื้อต้องอยู่รักษาตัวที่เมืองไทย ให้นักท่องเที่ยวมั่นใจ ไม่เป็นภาระต่อระบบสาธารณสุขไทย
วันนี้ (3 ก.พ. 65) เวลา 12.30 น. ณ โถงกลาง ตึกสันติไมตรี ทําเนียบรัฐบาล แพทย์หญิงอภิสมัย ศรีสังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กล่าวถึงกรณีการลงทะเบียน Test & Go อนุญาตให้ลงทะเบียนเริ่มต้น 1 ก.พ. โดยเน้นย้ํานักท่องเที่ยว หรือคนไทยที่เดินทางกลับไทย จะต้องลงทะเบียนและให้เจ้าหน้าที่กรมควบคุมโรคตรวจสอบเอกสารหลักฐานการฉีดวัคซีนครบโดส จากนั้น กระทรวงการต่างประเทศ กระทรวงการท่องเที่ยวและกีฬา จะตรวจสอบหลักฐานการชําระค่าโรงแรมและที่พัก โดยเลือกโรงแรมที่มีโรงพยาบาลคู่ปฏิบัติการ [โรงแรม SHA++(SHA Extra Plus)] นอกจากนี้ ในเรื่องของผลตรวจ RT-PCR ของนักท่องเที่ยวกลุ่มนี้ ต้องมีเอกสารจริงยืนยันการตรวจที่มีมาตรฐาน ซึ่งต้องใช้เวลาไม่เกิน 7 วัน สามารถเดินทางเข้าประเทศไทยได้ หากนักท่องเที่ยวต้องการสอบถามข้อมูลเพิ่มเติมสามารถติดต่อได้ที่ กรมการกงสุล กระทรวงการต่างประเทศ ที่ www.consular.mfa.go.th โดยขอให้นักท่องเที่ยวเข้าใจในข้อปฏิบัติให้ถูกต้อง หากมีการทําผิด จะมีกระบวนการทางกฎหมายมีบทลงโทษที่ชัดเจน
ผู้ช่วยโฆษก ศบค. กล่าวด้วยว่า จะมีการทบทวนประกันสุขภาพของนักท่องเที่ยว โดยจะมีหลักการใหม่ ให้มีการตรวจสอบการซื้อประกันสุขภาพของนักท่องเที่ยวอย่างเข้มงวดมากขึ้น ให้เป็นประกันสุขภาพที่ครอบคลุมกรณีเกิดการติดเชื้อแล้วทําให้ต้องอยู่รักษาที่เมืองไทยต่อ เพื่อทําให้นักท่องเที่ยวมั่นใจ และไม่เป็นภาระต่อระบบสาธารณสุขของไทยด้วย
รัฐบาลไทย-ข่าวทำเนียบรัฐบาล-“บิ๊กป้อม” ประชุม กมช.ย้ำนโยบายความร่วมมือใน-ตปท.รับการโจมตีทางไซเบอร์
วันศุกร์ที่ 8 เมษายน 2565
“บิ๊กป้อม” ประชุม กมช.ย้ํานโยบายความร่วมมือใน-ตปท.รับการโจมตีทางไซเบอร์
“บิ๊กป้อม” ประชุม กมช.ย้ํานโยบายความร่วมมือใน-ตปท.รับการโจมตีทางไซเบอร์
“พล.อ.ประวิตร”ประธานประชุมกมช.เร่งขับเคลื่อนการสร้างความตระหนักตื่นตัวหนุนผนึกความร่วมมือกับองค์กรทั้งในและต่างประเทศลดความเสี่ยงและรับมือการโจมตีทางไซเบอร์ที่มีมากขึ้น
วันนี้(7เม.ย. 65)พล.อ.ประวิตรวงษ์สุวรรณรองนายกรัฐมนตรีเป็นประธานการประชุมคณะกรรมการการรักษาความมั่นคงปลอดภัยไซเบอร์แห่งชาติ(กมช.)ผ่านสื่ออิเล็กทรอนิกส์โดยมีนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)และพล.อ.ชัยชาญช้างมงคลรัฐมนตรีช่วยว่าการกระทรวงกลาโหมเข้าร่วมประชุม
พล.อ.ประวิตรกล่าวว่าได้ย้ํากับที่ประชุมถึงการเตรียมความพร้อมและการปฏิบัติป้องกันและรักษาความปลอดภัยทางไซเบอร์โดยเป็นเรื่องสําคัญอย่างมากปัจจุบันที่หน่วยงานภาครัฐเอกชนและภาคประชาชนต้องตระหนักรู้ตื่นตัวเตรียมความพร้อมรองรับรัฐบาลและสังคมดิจิทัล การผลักดันความร่วมมือกับสถาบันการศึกษาด้านหลักสูตรทางไซเบอร์และการจัดทําบันทึกความร่วมมือกับหน่วยงานต่างๆจะช่วยยกระดับขีดความสามารถและความเข้มแข็งทางด้านไซเบอร์ของประเทศ
โดยขอให้สํานักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)เร่งกระตุ้นภูมิคุ้มกันภัยทางไซเบอร์กับหน่วยงานรัฐและหน่วยงานในกํากับและขับเคลื่อนการดําเนินงานให้เป็นไปตามนโยบายแผนงานและกฎหมายที่กําหนดเพื่อลดความเสี่ยงผลกระทบด้านความมั่นคงและความเสียหายทางเศรษฐกิจจากการโจมตีทางไซเบอร์ที่มีมากขึ้น
นอกจากนี้ที่ประชุมรับทราบการดําเนินงานของสกมช.ที่สําคัญประกอบด้วยการขับเคลื่อนนโยบายและแผนความมั่นคงปลอดภัยไซเบอร์การจัดทํากฎหมายประกาศระเบียบที่เกี่ยวข้อง การส่งเสริมความร่วมมือกับหน่วยงานองค์กรทั้งภายในและต่างประเทศ การเฝ้าระวังภัยคุกคามทางไซเบอร์รวมทั้งการพัฒนาบุคลากรตลอดจนสร้างการตระหนักรู้รวมทั้งการยกระดับหน่วยงานโครงสร้างพื้นฐานสําคัญทางสารสนเทศและหน่วยงานของรัฐ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าที่ประชุมวันนี้ยังรับทราบการปฏิบัติในภารกิจป้องกันรับมือและลดความเสี่ยงจากภัยคุกคามทางไซเบอร์รอบ6เดือนที่ผ่านมา(ต.ค.64 -มี.ค.65 ) พบมีการแฮกเว็บไซต์52เหตุการณ์ข้อมูลรั่วไหล26เหตุการณ์จุดอ่อนช่องโหว่23เหตุการณ์และอื่นๆ32เหตุการณ์
นอกจากนี้ที่ประชุมยังได้ร่วมพิจารณาและให้ความเห็นชอบการจัดทํา(ร่าง)บันทึกความร่วมมือด้านการรักษาความมั่นคงปลอดภัยทางไซเบอร์ระหว่างสํานักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)กับองค์กรหรือหน่วยงานทั้งในและต่างประเทศเพื่อส่งเสริมความร่วมมือและแลกเปลี่ยนข้อมูลระหว่างกันการลดความเสี่ยงของอาชญากรรมทางไซเบอร์การสนับสนุนนวัตกรรมเทคโนโลยีตลอดจนเสริมสร้างการเปิดกว้างเสมอภาคโปร่งใสยุติธรรมและไม่เลือกปฏิบัติของการแข่งขันในกลไกตลาด
รวมทั้งเห็นชอบการจัดทํา(ร่าง)บันทึกความร่วมมือกับกองบัญชาการกองทัพไทยเพื่อส่งเสริมสนับสนุนและยกระดับการดูแลรับมือแก้ไขและป้องกันสถานการณ์ด้านภัยคุกคามไซเบอร์ต่อราชอาณาจักร
************
รัฐบาลไทย-ข่าวทำเนียบรัฐบาล-นายกรัฐมนตรีวางพวงมาลา เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันเสาร์ที่ 23 ตุลาคม 2564
นายกรัฐมนตรีวางพวงมาลา เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
นายกรัฐมนตรีวางพวงมาลา เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันนี้ (23 ต.ค.64) เวลา 08.30 น. ณ พระบรมราชานุสรณ์ พระลานพระราชวังดุสิต พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม วางพวงมาลาเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว โดยมีคณะรัฐมนตรีเข้าร่วมในพิธี
โอกาสนี้ นายกรัฐมนตรีถวายความเคารพ แล้ววางพวงมาลาจํานวน 2 พวง ในนามนายกรัฐมนตรีและคณะรัฐมนตรี เสร็จแล้วนายกรัฐมนตรีถวายเคารพ เป็นอันเสร็จพิธี
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมสัมมนาระดมความคิดเห็นในการจัดทำร่างแผนปฏิบัติการด้านการส่งเสริมคุณธรรมแห่งชาติระยะที่ ๒ (พ.ศ. ๒๕๖๖-๒๕๗๐) ครั้งที่ ๒
วันอังคารที่ 21 กันยายน 2564
ปลัด วธ. เป็นประธานการประชุมสัมมนาระดมความคิดเห็นในการจัดทําร่างแผนปฏิบัติการด้านการส่งเสริมคุณธรรมแห่งชาติระยะที่ ๒ (พ.ศ. ๒๕๖๖-๒๕๗๐) ครั้งที่ ๒
การประชุมสัมมนาระดมความคิดเห็นในการจัดทําร่างแผนปฏิบัติการด้านการส่งเสริมคุณธรรมแห่งชาติระยะที่ ๒ (พ.ศ. ๒๕๖๖-๒๕๗๐) ครั้งที่ ๒ (ประชุมทางไกลผ่านระบบ Zoom Meeting)
วันที่ ๒๑ กันยายน ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมสัมมนาระดมความคิดเห็นในการจัดทําร่างแผนปฏิบัติการด้านการส่งเสริมคุณธรรมแห่งชาติระยะที่ ๒ (พ.ศ. ๒๕๖๖-๒๕๗๐) ครั้งที่ ๒ (ประชุมทางไกลผ่านระบบ Zoom Meeting) โดยมีนายเกรียงศักดิ์ บุญประสิทธิ์ อธิบดีกรมการศาสนา นางสาวชไมพร เห็นประเสริฐ ผู้ดําเนินรายการและผู้ประกาศข่าว ไทยพีบีเอส สํานักงานวัฒนธรรมจังหวัดทั่วประเทศ ผู้บริหารกรมการศาสนา ข้าราชการ และเจ้าหน้าที่ที่เกี่ยวข้องเข้าร่วม ณ ห้องประชุมกรมการศาสนา ชั้น ๒ อาคารวัฒนธรรมวิศิษฏ์ กระทรวงวัฒนธรรม